**รายงานการประชุมสภาเทศบาลตำบลบ้านผือ**

**สมัยสามัญ สมัยแรก ครั้งที่ 1/2567**

**วันที่ 5 กุมภาพันธ์ 2567 เวลา 14.00 น.**

**ณ ห้องประชุมสภา เทศบาลตำบลบ้านผือ**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายประสพ โสดา | ประธานสภาเทศบาล | ประสพ โสดา |  |
| ๒ | คำปัน ตาแสง | รองประธานสภาเทศบาล | คำปัน ตาแสง |  |
| 3 | นางพนมพร จันทะนาม | สมาชิกสภาฯ เขต 1 | พนมพร จันทะนาม |  |
| 4 | นายวิชัย ไชยบุตรดี | สมาชิกสภาฯ เขต 1 | วิชัย ไชยบุตรดี |  |
| 5 | นายสมบัตร แก้วหานาม | สมาชิกสภาฯ เขต ๑ | สมบัตร แก้วหานาม |  |
| 6 | นายทองสุข แสงพรมมา | สมาชิกสภาฯ เขต ๑ | ทองสุข แสงพรมมา |  |
| 7 | นายวินัย ลิโป้ | สมาชิกสภาฯ เขต 1 | วินัย ลิโป้ |  |
| 8 | นายสุรัตน์ ชาสังข์ | สมาชิกสภาฯ เขต ๒ | สุรัตน์ ชาสังข์ |  |
| 9 | นายรังสรร วิลินไพร | สมาชิกสภาฯ เขต ๒ | รังสรร วิลินไพร |  |
| 10 | นางพิศวาท วันทอง | สมาชิกสภาฯ เขต ๒ | พิศวาท วันทอง |  |
| 11 | นางแจ่มใส จุ้มอังวะ | สมาชิกสภาฯ เขต ๒ | แจ่มใส จุ้มอังวะ |  |
| 12 | นายสุพจน์ แก้วมาตย์ | เลขานุการสภาฯ | สุพจน์ แก้วมาตย์ |  |

**ผู้ขาดประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายพงษ์สิทธิ์ พลเสนา | สมาชิกสภาฯ เขต 2 | พงษ์สิทธิ์ พลเสนา | ลาป่วย |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสุรชัย พลทะอินทร์ | นายกเทศมนตรี | สุรชัย พลทะอินทร์ |  |
| ๒ | นายสมบัติ โพธิ์ตะนิ | รองนายกเทศมนตรี | สมบัติ โพธิ์ตะนิ |  |
| ๓ | นายทวิช รุ่งเรือง | ปลัดเทศบาล | ทวิช รุ่งเรือง |  |
| ๔ | นางสาวกรรณิการ์ จันทะวาปี | หัวหน้าฝ่ายอำนวยการ | กรรณิการ์ จันทะวาปี |  |
| ๕ | นายทองไสย์ ไชยบุตรดี | รองนายกเทศมนตรี | ทองไสย์ ไชยบุตรดี |  |
| 6 | นางอุมาพร แสงศรีเรือง | รองปลัดเทศบาล | อุมาพร แสงศรีเรือง |  |
| 7 | นายอนุรักษ์ ชัยบ้านกุด | นักวิเคราะห์นโยบายและแผน | อนุรักษ์ ชัยบ้านกุด |  |
| 8 | นางสาวหนึ่งฤทัย โอนกลาง | นักจัดการงานทั่วไป | หนึ่งฤทัย โอนกลาง |  |

**เริ่มประชุม เวลา 14.00 น.**

|  |  |
| --- | --- |
| **ระเบียบวาระที่ 1**  นายประสพ โสดา  (ประธานสภาฯ)  **ที่ประชุม**  **ระเบียบวาระที่ 2**  ที่ประชุม  **ระเบียบวาระที่ 3**  นายประสพ โสดา  (ประธานสภาฯ)  ผู้รับรอง  นายสมบัตร แก้วหานาม  (สท. เขต 1)  นายประสพ โสดา  (ประธานสภาฯ)  นายสุพจน์ แก้วมาตย์  (เลขานุการสภาฯ)  **ระเบียบวาระที่ 4**  **ระเบียบวาระที่ 5**  นายประสพ โสดา  (ประธานสภาฯ)  นายสุพจน์ แก้วมาตย์  (เลขานุการสภาฯ)  นางแจ่มใส จุ้มอังวะ  (สท. เขต 2)  ผู้รับรอง  ที่ประชุม  นางพิศวาท วันทอง  (สท. เขต 2)  ผู้รับรอง  ที่ประชุม  นายรังสรร วิลินไพร  (สท. เขต 2)  ผู้รับรอง  ที่ประชุม  นายวิชัย ไชยบุตรดี  (สท. เขต 1)  ผู้รับรอง  ที่ประชุม  นายสมบัตร แก้วหานาม  (สท. เขต 1)  ผู้รับรอง  ที่ประชุม  นายประสพ โสดา  (ประธานสภาฯ)  นายสุรชัย พลทะอินทร์  (นายกเทศมนตรี)  นายประสพ โสดา  (ประธานสภาฯ)  นายสุพจน์ แก้วมาตย์  (เลขานุการสภาฯ)  นายประสพ โสดา  (ประธานสภาฯ)  นายรังสรร วิลินไพร  (สท. เขต 2)  นายคำปัน ตาแสง  (รองประธานสภาฯ)  นายสุรชัย พลทะอินทร์  (นายกเทศมนตรี)  นายประสพ โสดา  (ประธานสภาฯ)  นายทวิช รุ่งเรือง  (ปลัดเทศบาล)  นายสมบัตร แก้วหานาม  (สท. เขต 1)  นางพิศวาท วันทอง  (สท. เขต 2)  นายประสพ โสดา  (ประธานสภาฯ)  นายสุรัตน์ ชาสังข์  (สท. เขต 2)  นายคำปัน ตาแสง  (รองประธานสภาฯ)  ผู้รับรอง  ที่ประชุม  นายสุพจน์ แก้วมาตย์  (เลขานุการสภาฯ)  นายประสพ โสดา  (ประธานสภาฯ)  นายอนุรักษ์ ชัยบ้านกุด  (นักวิเคราะห์ฯ)  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นางอุมาพร แสงศรีเรือง  (รองปลัดเทศบาล)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายอนุรักษ์ ชัยบ้านกุด  (นักวิเคราะห์ฯ)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายอนุรักษ์ ชัยบ้านกุด  (นักวิเคราะห์ฯ)  นายอนุรักษ์ ชัยบ้านกุด  (นักวิเคราะห์ฯ) (ต่อ)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายอนุรักษ์ ชัยบ้านกุด  (นักวิเคราะห์ฯ)  นายอนุรักษ์ ชัยบ้านกุด  (นักวิเคราะห์ฯ)  นางอุมาพร แสงศรีเรือง  (รองปลัดเทศบาล)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  นายสุรชัย พลทะอินทร์  (นายกเทศมนตรี) (ต่อ)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสุรชัย พลทะอินทร์  (นายกเทศมนตรี)  ที่ประชุม  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายรังสรร วิลินไพร  (สท. เขต 2)  นางพนมพร จันทะนาม  (สท. เขต 1)  นางพนมพร จันทะนาม  (สท. เขต 1) (ต่อ)  **ระเบียบวาระที่ 6**  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายสมบัตร แก้วหานาม  (สท. เขต 1)  นายสุรชัย พลทะอินทร์  (นายกเทศมนตรี)  นางอุมาพร แสงศรีเรือง  (รองปลัดเทศบาล)  นางอุมาพร แสงศรีเรือง  (รองปลัดเทศบาล) (ต่อ)  นายสุพจน์ แก้วมาตย์  (หัวหน้าสำนักปลัด)  นายรังสรร วิลินไพร  (สท. เขต 2)  นางอุมาพร แสงศรีเรือง  (รองปลัดเทศบาล)  นายคำปัน ตาแสง  (รองประธานสภาฯ ทำหน้าที่ประธานในที่ประชุม)  นายรังสรร วิลินไพร  (สท. เขต 2)  ผู้รับรอง  นายคำปัน ตาแสง  (รองประธานสภาฯ ทำหน้าที่ประธานในที่ประชุม) | **เรื่องที่ประธานแจ้งต่อที่ประชุม**  -วันนี้เป็นการประชุมสมัยสามัญ สมัยแรก ครั้งที่ 1/2567 วาระแรกเรื่องแจ้งต่อที่ประชุม วันนี้ สท.พงษ์สิทธิ์ พลเสนา ได้ขอลาป่วยนะครับ  **- รับทราบ**  **เรื่องรับรองรายงานการประชุม**  -มีมติเป็นเอกฉันท์รับรอง รายงานการประชุมสภาเทศบาลตำบลบ้านผือ สมัยสามัญ สมัยที่ 4 ครั้งที่ 2/2566 เมื่อวันที่ 27 พฤศจิกายน 2566  **เรื่องกระทู้ถาม**  - สำหรับเรื่องกระทู้ถามนี้คงไม่มีนะครับ เพราะการประชุมคราวที่ผ่านมาได้แจ้งว่าถ้าหากท่านใดมีเรื่องกระทู้ถามอยากให้เป็นเอกสาร เพื่อว่าคณะผู้บริหารหรือเจ้าหน้าที่ผู้ถูกถามจะได้ตอบถูก อยากทำความเข้าใจอีกครั้งหนึ่งในเรื่องกระทู้ถาม ในเรื่องที่จะถามเป็นไปได้ก็อยากจะให้ยื่นหนังสือก่อน ถ้ากระทู้สด ประธานจะถามท่านว่าจะถามเรื่องอะไร มีกี่เรื่อง และให้มีผู้รับรอง 2 ท่าน นะครับ เข้าใจนะครับ ท่าน สท.สมบัตร ขอผู้รับรองครับ  - สท. พนมพร จันทะนาม, สท. วินัย ลิโป้  - เรียน ท่านประธานสภาฯ กระผมนายสมบัตร แก้วหานาม สมาชิกสภาเทศบาลเขต 1 ผมอยากแสดงความคิดเห็นเกี่ยวกับเรื่องกระทู้ที่ท่านประธานบอกว่าการที่จะกระทู้ถามสดต้องยื่นเป็นเอกสาร หากจะกระทู้ถามสด ต้องมีผู้รับรอง 2 คน ประธานถึงจะอนุญาตที่จะให้ถามได้ว่าจะถามเรื่องอะไร กระผมในฐานะสมาชิกสภาเทศบาลก็ได้เข้าไปดูระเบียบฯ ว่าการที่จะกระทู้ถามสดสมาชิกสามารถกระทำได้ โดยให้มีผู้รับรอง 2 ท่าน ก็สามารถจะกระทู้ถามสดได้ ถึงคณะผู้บริหารจะตอบยังไม่ได้ตรงประเด็นของสมาชิกที่ยื่นกระทู้ถาม ทางคณะผู้บริหารก็สามารถเลื่อนไปได้เพื่อตอบกระทู้ถามในคราวต่อไป ครับ ก็อย่างมีเรื่องเสนอแนะเพียงเท่านี้ครับ  - เรื่องกระทู้สดถามได้นะครับ แต่คณะผู้บริหารหรือเจ้าหน้าที่ที่จะมาตอบนั้นจะตอบหรือไม่ก็ได้ ก็อยากจะให้โอกาสเพื่อที่ทางผู้ถูกถามจะได้เตรียมเอกสารมาพร้อมตรงตามที่ถาม  - เรียน ท่านประธานภาฯ กระผม นายสุพจน์ แก้วมาตย์ เลขานุการสภาเทศบาลตำบลบ้านผือ สำหรับเรื่องกรทู้ถามตามที่ท่านประธานได้แจ้ง ก็คือถ้าเป็นไปได้อยากให้ส่งกระทู้เป็นหนังสือเพื่อจะได้บรรจุเข้าระเบียบวาระการประชุม ความสำคัญของการส่งเป็นหนังสือก็คือจะได้แจ้งผู้ที่ถูกถาม เช่น ถามผู้บริหาร ท่านประธานก็จะได้ไปแจ้งให้คณะผู้บริหารเตรียมคำตอบมา ถ้าเป็นกระทู้สดอาจจะไม่ตอบก็ได้ เพราะทางคณะผู้บริหารยังไม่มีข้อมูล ไม่ได้เตรียมที่จะมาตอบ แต่ถ้าส่งเป็นเอกสารจะได้เตรียมคำตอบได้ถูกต้องแล้วตรงประเด็น เพราะทางคณะผู้บริหารมีเวลาได้เตรียมเอกสาร แต่ถ้าเป็นกระทู้ถามสดก็อย่างที่ สท.สมบัตรได้บอก หากผู้ที่ถูกถามยังไม่สามารถตอบได้ก็สามารถตอบในการประชุมครั้งต่อไปก็ได้ คือไม่ต้องตอบในวันที่ถูกถามในวันประชุมก็ได้เช่นกัน ครับ  **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**  -ไม่มี  **เรื่องที่เสนอใหม่**  5.1 เรื่องขอความเห็นชอบกำหนดสมัยประชุมสามัญประจำปี พ.ศ. 2567 และกำหนดวันเริ่มประชุมสมัยสามัญประจำปี สมัยแรก พ.ศ. 2568 เชิญเจ้าหน้าที่ครับ  - เรียนท่านประธานสภาฯ กระผม นายสุพจน์ แก้วมาตย์ เลขานุการสภาเทศบาลตำบลบ้านผือ สำหรับญัตติที่ 5.1 เรื่องขอความเห็นชอบกำหนดสมัยประชุมสามัญประจำปี พ.ศ. 2567 และกำหนดวันเริ่มประชุมสมัยสามัญประจำปี สมัยแรก พ.ศ. 2568 ก็คือในการที่เรามาประชุมในวันนี้ เราได้กำหนดสมัยแรกไว้แล้ว ในคราวประชุมสมัยสามัญสมัยแรก ครั้งที่ 1/2566 คือวันที่ 1 กุมภาพันธ์ ถึง 2 มีนาคม 2567 และในวันนี้เราจะร่วมกันกำหนดสมัยประชุมสมัยต่อไป ว่าเราจะกำหนดสมัยประชุมกี่สมัย สมัยละกี่วัน จึงอยากให้ที่ประชุมได้เสนอครับ  - เรียนท่านประธานสภาฯ ดิฉัน นางแจ่มใส จุ้มอังวะ สมาชิกสภาเทศบาล เขต 2 ขอเสนอสมัยประชุม 4 สมัย สมัยละไม่เกิน 30 วัน คะ  1. นางพิศวาท วันทอง 2. นายสุรัตน์ ชาสังข์  - ที่ประชุมมีมติเป็นเอกฉันท์เห็นชอบกำหนดสมัยประชุมสภาเทศบาล 4 สมัย สมัยละไม่เกิน 30 วัน  - เรียนท่านประธานสภาฯ ดิฉันพิศวาท วันทอง สมาชิกสภาเทศบาล เขต 2 ขอเสนอสมัยประชุมสภาสมัยที่ 2 วันที่ 1 – 30 พฤษภาคม 2567 คะ  1. นายสุรัตน์ ชาสังข์ 2. นายรังสรร วิลินไพร  - ที่ประชุมมีมติเป็นเอกฉันท์เห็นชอบกำหนดสมัยประชุมสภาสมัยที่ 2 วันที่ 1 - 30 พฤษภาคม 2567  - เรียนท่านประธานสภาฯ กระผมนายรังสรร วิลินไพร สมาชิกสภาเทศบาล เขต 2 ขอเสนอประชุมสภาสมัยที่ 3 วันที่ 1 – 30 สิงหาคม 2567 ครับ  1. นางแจ่มใส จุ้มอังวะ 2. นางพิศวาท วันทอง  - ที่ประชุมมีมติเป็นเอกฉันท์เห็นชอบกำหนดสมัยประชุมสภาสมัยที่ 3 วันที่ 1 - 30 สิงหาคม 2567  - เรียนท่านประธานสภาฯ กระผม นายวิชัย ไชยบุตรดี สมาชิกสภาเทศบาล เขต 1 ขอเสนอประชุมสภาสมัยที่ 4 วันที่ 1 – 30 พฤศจิกายน 2567 ครับ  1. นายสมบัตร แก้วหานาม 2. นางพนมพร จันทะนาม  - ที่ประชุมมีมติเป็นเอกฉันท์เห็นชอบกำหนดสมัยประชุมสภาสมัยที่ 4 วันที่ 1 - 30 พฤศจิกายน 2567  - เรียนท่านประธานสภาฯ นายสมบัตร แก้วหานาม สมาชิกสภาเทศบาล เขต 1 ขอเสนอประชุมสภาสมัยที่แรกของปี พ.ศ. 2568 วันที่ 3 กุมภาพันธ์ – 4 มีนาคม 2568 ครับ  1. นายวิชัย ไชยบุตรดี 2. นายทองสุข แสงพรมมา  - ที่ประชุมมีมติเป็นเอกฉันท์เห็นชอบกำหนดสมัยประชุมสภาสมัยแรกของปีถัดไป วันที่ 3 กุมภาพันธ์ – 4 มีนาคม 2568  5.2 ญัตติ เรื่อง ขออนุมัติให้โอนบ่อบาดาล บ้านหนองแสง หมู่ที่ 3 เชิญท่านนายก ครับ  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ สืบเนื่องจากได้รับหนังสือจากผู้ใหญ่บ้านหมู่ 3 ว่าต้องการที่จะขอรับโอนบ่อน้ำบาลคืนจากเทศบาล ซึ่งเดิมทีก็เป็นของหมู่บ้านแต่ต่อมาได้มีการผ่านประชาคมแล้วก็โอนมาให้อยู่ในความดูแลของเทศบาล และต่อมาเมื่อวันที่ 18 ธันวาคม 2566 ที่ผ่านมา ก็ได้รับหนังสือจากนางวัฒิยากรณ์ วงษ์เชียงยืน ผู้ใหญ่บ้านหมู่ที่ 3 ซึ่งได้มีการทำประชาคมเมื่อวันที่ 12 ธันวาคม 2566 ซึ่งมีมติเป็นเอกฉันท์ว่าต้องการรับโอนบ่อบาดาลที่เคยถ่ายโอนให้กับเทศบาลคืน จึงอยากนำเรียนในที่ประชุมว่ามีความคิดเห็นอย่างไร จะโอนไปให้อยู่ในความดูแลของหมู่บ้านหรือไม่ครับ  - ก็ขอให้ท่านสมาชิกได้แสดงความคิดเห็นเลยนะครับ  - เรียน ท่านประธานสภาฯ กระผม นายสุพจน์ แก้วมาตย์ หัวหน้าสำนักปลัด ขออนุญาตอธิบายเพิ่มเติมเพื่อความเข้าใจของสมาชิกนะครับ ตามที่บ้านหนองแสงหมู่ที่ 3 ได้ทำประชาคมโอนบ่อบาดาลบ้านหนองแสง หมู่ที่ 3 ให้อยู่ในความดูแลของเทศบาลเมื่อคราวก่อน แต่ทางเทศบาลไม่ได้ใช้ประโยชน์ ก็คือทางเทศบาลใช้น้ำจากโสกเหมือดแอ่ในการผลิตน้ำประปา ส่วนน้ำบาดาลที่รับโอนมาก็ไม่ได้ใช้ประโยชน์อะไร ทางผู้นำในหมู่บ้านก็เลยเห็นว่าถ้าเทศบาลไม่ใช้ ทางหมู่บ้านก็จะใช้เอง เห็นว่าจะให้เอกชนเข้ามาเช่า ก็มีสมาชิกบางท่านได้สอบถามผมมาว่าทำไมเราไม่ดำเนินการให้เอกชนเช่าเอง แล้วจัดเก็บเป็นรายได้ของเทศบาล ซึ่งเราก็สามารถทำได้แต่ว่าความคุ้มค่าในการจัดการ ซึ่งการสูบน้ำบาดาลนี้ไม่ใช่เช่าเฉพาะถัง ก็คือเขาจะสูบน้ำออกไปซึ่งเป็นทรัพยากรก็คืออาจจะเข้าข่ายสัมปทานเหมืองแร่ ปิโตรเลียม ประมาณนี้นะครับ ก็คือน้ำก็เป็นทรัพยากรเหมือนกันต้องขออนุญาตกรมทรัพยากรน้ำเป็นคนอนุญาตในการสัมปทาน หากเราไม่ให้เช่า เราต้องไปดำเนินการต่อท่อ ต่อมิเตอร์เพื่อขายน้ำให้เขา ซึ่งเป็นการที่เราจะลงทุนเพิ่ม ซึ่งอาจจะได้ไม่คุ้มเสียแต่ถ้าทางหมู่บ้านจัดการเองไม่ว่าจะให้เช่าหรือขายน้ำก็ไม่ได้ใช้ระเบียบ กฎหมายเหมือนทางเทศบาล ทางหมู่บ้านก็เลยได้ทำหนังสือเข้ามาเพราะเห็นว่าเราก็ไม่ได้ใช้ประโยชน์อะไร ก็เลยอยากขอกลับคืนไป  - เรื่องนี้เป็นเรื่องสำคัญ ก็อยากให้ช่วยกันพิจารณา ถ้าน้ำบาดาลเป็นของเทศบาล หากมีรายได้ก็จะเป็นของเทศบาล เทศบาลสามารถตั้งจ่ายค่าใช้จ่ายในการดำเนินงานทุกอย่างได้ แต่ถ้าเป็นของหมู่บ้านหมู่บ้านก็เป็นคนได้ประโยชน์ ไม่ว่าจากการเช่าหรือการดำเนินการอื่นใด อยากให้ลองพิจารณาครับ เชิญแสดงความคิดเห็นครับ  - เรียน ท่านประธานสภาฯ กระผม นายรังสรร วิลินไพร สมาชิกสภาเทศบาล เขต 2 สืบเนื่องจากเมื่อวันที่ 27 พฤศจิกายน 2567 ผมได้ตั้งกระทู้สดสอบถามในที่ประชุมสภาเกี่ยวกับเรื่องน้ำนี่แหละ หลังจากที่ชุมชนหนองแสงได้รับการขุดเจาะบ่อบาดาลจากทหารแล้วได้ถ่ายโอนมาให้อยู่ในควารดูแลของเทศบาล แต่ว่าเราก็ยังไม่ใช้ประโยชน์ แต่ว่ามีค่าไฟประมาณเดือนละ 24 บาท ซึ่งเป็นค่าใช้จ่ายที่เกิดขึ้นทุกเดือน โดยบ่อบาดาลนี้ได้รับมาเมื่อหลายปีแล้ว ตั้งแต่สมัยท่าน สท.สุรัตน์เป็นสารวัตรกำนัน เดิมทีโครงการนี้จะเป็นของหมู่บ้านหนองแสง หมู่ที่ 2 แต่หาที่เจาะไม่ได้เพราะน้ำไม่ออก จึงได้มาเจาะที่วัด หมู่ที่ 3 ตอนแรกว่าจะทำเป็นระบบโซล่าเซลส์แต่ได้เปลี่ยนมาเป็นระบบไฟฟ้า พอทำเสร็จแล้วไม่ได้ใช้ประโยชน์ ชาวบ้านจึงมีมติโอนมาให้ทางเทศบาลของเราซึ่งก็ได้รับโอนเป็นที่เรียบร้อย ต่อมาเนื่องจากมีเอกชนเข้ามาตั้งบริษัทอยู่ที่บ้านหนองแสง เดือดร้อนเนื่องจากขาดแคลนน้ำในการบริโภค น้ำไม่พอใช้ จึงได้มาปรึกษากับผู้ใหญ่บ้านและกำนันในช่วงแรกว่าจะใช้น้ำที่เป็นประชาของชุมชน แต่ทางผู้นำได้บอกไปว่าได้โอนไปให้เทศบาลแล้ว ทางคณะกรรมการหมู่บ้านจึงได้มีการประชุมกันว่าจะขอคืนบ่อบาดาลจากทางเทศบาลได้ไหม จึงได้มีมติที่ประชุม เมื่อวันที่ 12 ธันวาคม 2566 ว่าอยากขอคืนทรัพย์สินนี้มาเป็นของชุมชนหมู่ 2, 3 มาบริหารจัดการเอง ในการให้เช่า หรือขยายเขตประปาเพิ่มเติม ทางชุมชนจะได้ว่าแนวทางในการใช้ประโยชน์ต่อไป ซึ่งบางส่วนก็เป็นกังวลว่าหากเรานำมาบริหารจัดการเองแล้วมีการน้ำน้ำขึ้นมาใช้เป็นจำนวนวันละหลายหมื่นลิตรจะเกิดผลกระทบอะไรไหม เกี่ยวข้องกับด้านธรณีวิทยาไหม เพราะอยู่ใกล้อุโบสถซึ่งอาจจะทรุดได้ จึงอยากให้ทางฝ่ายบริหาร โดยท่านนายกที่มีความรู้ด้านกฎหมาย หากทางชุมชนนำไปบริหาร เช่น การให้เอกชนเช่า จะทำได้ไหม จึงอยากให้ท่านเป็นพี่เลี้ยงให้ครับ และวัตถุประสงค์ในวันนี้ก็คือชุมชนอยากขอคืนบ่อบาดาลบ้านหนองแสง หมู่ที่ 3 เพื่อนำไปบริหารจัดการเอง จากสภาฯ แห่งนี้ครับ  - เรียน ท่านประธานสภาฯ กระผม นายคำปัน ตาแสง รองประธานสภาเทศบาลตำบลบ้านผือ สำหรับบ่อบาดาลบ้านหนองแสง หมู่ 3 การประชุมวันนั้นกระผมก็ไม่ได้เข้าประชุมด้วยก็พอรับรู้จากข้างนอกก็อย่างที่ท่าน สท.รังสรร ได้นำเรียนว่าชาวบ้านอยากนำไปบริหารจัดการ แต่ก็ยังคุยกันไม่ลงตัวว่าจะนำไปบริหารจัดการแบบไหนที่จะทำให้เกิดรายได้สูงสุด ตอนนี้รอทางเทศบาลได้อนุมัติถ่ายโอนกลับคืนให้ก่อน จึงจะมีการประชุมในแนวทางการใช้ประโยชน์อีกครั้งหนึ่งครับ  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ สำหรับหนังสือที่ได้ทำการร้องขอ และอำนาจในการตัดสินใจอยู่ที่สภาฯ จริง ๆ แล้วถ้าหากจะให้ได้ข้อมูลที่ละเอียด ผู้นำน่าจะได้เข้ามาอธิบายกับสภาฯ ส่วนหากชาวบ้านนำไปบริหารจัดการแล้วมีการใช้น้ำในปริมาณมากนั้นจะเกิดผลกระทบกับอะไรบ้างนั้นผมตอบไม่ได้เพราะเป็นเรื่องของทางธรณีวิทยา ว่าดินจะทรุด หรือไม่ทรุด วันนี้อยากให้ที่ประชุมแห่งนี้ลองไตร่ตรองก่อนว่าเหตุผลในการขอรับคืนนี้เหมาะสมหรือไม่ ถ้าสภาฯอนุมัติทางคณะผู้บริหารก็คงไม่ขัดข้อง  - ผมอยากให้ท่าน ปลัด ได้ลองแสดงความคิดเห็นเพิ่มเติม ครับ  - เรียน ท่านประธานสภาฯ กระผม นายทวิช รุ่งเรือง ปลัดเทศบาล ผมก็รู้ข้อมูลเท่า ๆ กันกับทุกท่าน ข้อมูลเดิมก็คือว่า ทางกองทัพภาคที่ 4 มาได้ขุดเจาะบ่อบาดาลเพื่อแก้ปัญหาภัยแล้งให้กับตำบลบ้านผือ จำนวน 3 บ่อ บ่อที่เราคุยกันในวันนี้คือที่บ้านหนองแสง หลังจากนั้นเขาก็เอาเอกสารประกอบโครงการมาไว้ที่เทศบาล แล้วเราก็ไม่ได้ใช้ประโยชน์เพราะว่าเดิมที่ที่เรารับมาเหมือนอย่างที่ท่าน สท.รังสรร พูดว่าเป็นโครงการขุดเจาะบ่อบาดาลแบบโซล่าเซลส์ แต่ว่าไม่ใช่เขาตัดคำว่าโซล่าเซลส์ออกเป็นไฟฟ้า จึงติดตั้งมิเตอร์ไว้แล้วส่งมอบมาให้เรา เราก็ไม่ได้ใช้ดำเนินการใช้ต่อ ทีนี้พอเป็นของหมู่ 2 มีเหตุเหมือนที่ท่านรังสรรเล่า เกี่ยวข้องกับการใช้ทรัพยากรธรรมชาติ อาจจะต้องเกี่ยวกับกฎหมายของกระทรวงทรัพยากรธรรมชาติ ทางเทศบาลจึงไม่ได้มีการดำเนินการ ชาวบ้านจึงอยากจะนำกลับไปดำเนินการหาประโยชน์ให้กับหมู่บ้านเอง ส่วนวิธีการจะเป็นอย่างไรก็แล้วแต่ทางหมู่บ้านที่จะกำหนด โครงการนี้ก็เป็นโครงการได้เปล่าที่ทางทหารส่งมาให้กับหมู่บ้าน หมู่บ้านก็มีการส่งมอบให้กับเทศบาลไว้ เทศบาลไม่ได้ใช้หมู่บ้านจึงอยากนำกลับไปใช้ เพราะการดำเนินการบางอย่างเทศบาลก็ทำไม่ได้ ชาวบ้านจึงอยากนำกลับไปใช้ประโยชน์ ส่วนประโยชน์อย่างไรนั้นก็สุดแล้วแต่หมู่บ้าน ผมก็คงให้ข้อมูลเพียงเท่านี้ก่อนครับ  - เรียน ท่านประธานสภาฯ กระผม นายสมบัตร แก้วหานาม สมาชิกสภาเทศบาล เขต 1 เรื่องถ่ายโอนแบบนี้ ทางสภาฯของเราก็พอจะมีประสบการณ์อยู่อย่างเช่น บึงหนองผือ ตอนนี้ชาวบ้านบริหารจัดการบึงไม่ได้ก็ถ่ายโอนให้เทศบาลรับ เทศบาลโดยสภาฯแห่งนี้ก็รับ พอรับมาแล้วเราต้องใช้งบประมาณของเทศบาลเพื่อปรับปรุงดูแลบึงหนองผือ แต่พอบึงเสร็จสมบูรณ์ ใช้ประโยชน์ได้ดีชาวบ้านอยากได้คืน ทำหนังสือประชาคมขอคืนให้สภาฯอนุมัติคืน สภาฯก็อนุมัติคืนเพราะว่านำไปใช้ประโยชน์กับชุมชน อย่างที่ท่านนายกและท่านปลัดได้ขึ้นมาอธิบาย การที่เราโอนบ่อบาดาลบ้านหนองแสง ทางสภาฯของเราก็เป็นผู้รับโอน พอมันจะมีประโยชน์อะไรขึ้นมาก็จะมาให้สภาฯอมนุมัติถ่ายโอนคืน ส่วนตัวของผมก็ยังติดใจในรายละเอียด เพราะยังไม่รู้ในกฎหมาย ระเบียบ เหมือนท่านนายก ท่านปลัด เรื่องนี้ถ้าเป็นไปได้อยากให้ปรึกษากันหลาย ๆ ฝ่ายครับ  - เรียน ท่านประธานสภาฯ ดิฉัน นางพิศวาท วันทอง สมาชิกสภาเทศบาล เขต 2 เมื่อได้มาดูตามวาระการประชุมที่ทางคุณแม่ผู้ใหญ่วัฒิยากรณ์ เขียนมา ก็ยังไม่ชัดเจน ก็อยากให้ไปทำมาให้เห็นถึงการใช้ประโยชน์ของชุมชน แต่สำหรับทางเทศบาลหากจะเก็บไว้ไม่โอนคืนเราก็ไม่ได้ใช้ประโยชน์ คะ  - ตอนแรกที่เรารับโอนมา ตอนแรกท่านนากยกว่าจะทำเป็นระบบโซล่าเซลส์ เพื่อสูบน้ำขึ้นมาไปเติมลงที่โสกเหมือดแอ่ เพื่อผลิตน้ำประปาปาให้ชาวบ้านบ้านหนองแสง ทั้ง 2 หมู่ แต่เราก็ไม่ได้ดำเนินการอย่างใด ท่านนี้มีอีกไหมครับว่าจะดำเนินการอย่างไร หรือจะเลื่อนการประชุมไปคราวหน้า เชิญแสดงความคิดเห็นเห็นได้นะครับ  - เรียน ท่านประธานสภาฯ กระผม นายสุรัตน์ ชาสังข์ สมาชิกสภาเทศบาล เขต 2 เรื่องบ่อบาดาลบ้านหนองแสง ก็อย่างที่ท่านรังสรรได้พูดนะครับ ว่าทางชุมชนบ้านหนองแสง หมู่ 2 หมู่ 3 มีความประสงค์อยากได้คืน เพราะที่จริงตอนนี้เราก็ไม่ได้ใช้ประโยชน์ ส่วนเรื่องกฎหมายอย่างที่ท่านปลัดได้พูดก็ยังไม่ค่อยเข้าใจเท่าไหร่ แต่ประเด็นก็คือชุมชนอยากได้กลับไปบริหาร ก็อยากให้ทุกท่านได้พิจารณาให้ด้วยครับว่าจะทำอย่างไร ขอบคุณครับ  - เรียน ท่านประธานสภาฯ กระผม นายคำปัน ตาแสง รองประธานสภาเทศบาลตำบลบ้านผือ เท่าที่ได้ฟังในวันนี้ ผมคิดว่ายังไม่ได้รายละเอียดที่ชัดเจนเท่าไหร่ ผมจึงอยากจะเสนอขอเลื่อนการพิจารณาไปคราวหน้าครับ  1. นางพนมพร จันทะนาม 2. นายวินัย ลิโป้  -ที่ประชุมมีมติเป็นเอกฉันท์ให้เลื่อนการพิจารณาอนุมัติให้โอนบ่อบาดาล บ้านหนองแสง หมู่ที่ 3  - เรียน ท่านประธานสภาฯ กระผม นายสุพจน์ แก้วมาตย์ เลขานุการสภาเทศบาล ตามที่ที่ประชุมมีมติให้เลื่อนการพิจารณาอนุมัติให้โอนบ่อบาดาล บ้านหนองแสง หมู่ที่ 3 ออกไปในการประชุมครั้งหน้า แต่คงอยู่ในการประชุมสมัยนี้ ก็คงไม่นานนะครับ สิ่งที่หลาย ๆ ท่านเป็นห่วงก็คือเนื้อหาในการประชาคมที่ทำมานั้นเป็นการขอกลับคืนไปบริหารเองโดยเอื้อประโยชน์ให้เอกชนรายใดรายหนึ่งมากเกินไป ก็อยากให้ไปประชาคมมาใหม่ อยากให้เห็นถึงประโยชน์ที่ชุมชนจะได้รับทั้ง 2 หมู่บ้าน ประมาณนี้ครับ  - เข้าใจนะครับ การประชาคมก็อยากให้เพิ่มสมาชิกเข้าอีกสักนิดหนึ่ง เพราะ 2 หมู่บ้านถ้าจะได้จำนวนมากกว่านี้ อย่างน้อยก็สักครึ่งหนึ่งของครัวเรือนที่มีอยู่ นะครับ  5.3 ญัตติ เรื่อง ขออนุมัติโอนงบประมาณเพื่อตั้งรายการใหม่ จำนวน 4 รายการ  5.3.1 เพื่อจัดซื้อครุภัณฑ์สำนักงาน รายการ โต๊ะทำงาน จำนวน 1 ตัว จำนวนเงิน 5,500 บาท  - เรียน ท่านประธานสภาฯ กระผม นายอนุรักษ์ ชัยบ้านกุด นักวิเคราะห์นโยบายและแผน จะขอโอนงบประมาณให้ทางสภาฯได้อนุมัติ โดยจะขอโอนงบประมาณ เพื่อจัดซื้อครุภัณฑ์สำนักงาน รายการโต๊ะทำงาน จำนวน 1 ตัว จำนวนเงิน 5,500 บาท โดยโอนลดจากแผนงานการศึกษา งานบริหารทั่วไปเกี่ยวกับการศึกษา งบบุคลากร หมวด เงินเดือน (ฝ่ายประจำ)  - จากรายละเอียดข้างต้น มีท่านใดสงสัยไหมครับ สามารถอภิปลายเพิ่มเติมได้  -เรียนท่านประธานสภาฯ ดิฉัน นางอุมาพร แสงศรีเรือง รองปลัดเทศบาล ขออนุญาตให้ข้อมูลเพิ่มเติมกับที่ประชุมนะคะ เนื่องจากว่ากองการศึกษาได้มีพนักงานจ้างตามภารกิจมาปฏิบัติหน้าที่ใหม่ 1 ตำแหน่ง ก็คือ ผู้ช่วยนักวิชาการศึกษา ซึ่งเข้ามารับตำแหน่งตั้งแต่วันที่ 1 กุมภาพันธ์ 2567 ที่ผ่านมา แต่ยังขาดแคลนทั้งโต๊ะ เก้าอี้ คอมพิวเตอร์ ซึ่งเป็นอำนาจของสภาฯในการอนุมัติในครั้งนี้คะ  - ที่ประชุมมีมติเป็นเอกฉันท์อนุมัติ โอนงบประมาณเพื่อตั้งเป็นรายการใหม่ เพื่อจัดซื้อครุภัณฑ์สำนักงาน รายการ โต๊ะทำงาน จำนวน 1 ตัว จำนวนเงิน 5,500 บาท  5.3.2 เพื่อจัดซื้อครุภัณฑ์สำนักงาน รายการ เก้าอี้สำนักงาน จำนวน 1 ตัว จำนวนเงิน 3,500 บาท  -เรียนท่านประธานสภาฯ กระผม นายอนุรักษ์ ชัยบ้านกุด นักวิเคราะห์นโยบายและแผน ขออนุมัติโอนงบประมาณ เพื่อจัดซื้อครุภัณฑ์สำนักงาน รายการ เก้าอี้สำนักงาน จำนวน 1 ตัว จำนวนเงิน 3,500 บาท โดยโอนลดจากแผนงานการศึกษา งานบริหารทั่วไปเกี่ยวกับการศึกษา งบบุคลากร หมวด เงินเดือน (ฝ่ายประจำ)  - ที่ประชุมมีมติเป็นเอกฉันท์อนุมัติ โอนงบประมาณเพื่อตั้งเป็นรายการใหม่ เพื่อจัดซื้อครุภัณฑ์สำนักงาน รายการ เก้าอี้สำนักงาน จำนวน 1 ตัว จำนวนเงิน 3,500 บาท  5.3.3 เพื่อจัดซื้อครุภัณฑ์คอมพิวเตอร์หรืออิเล็กทรอนิกส์ รายการ เครื่องคอมพิวเตอร์โน้ตบุ๊ก จำนวน 1 เครื่อง จำนวนเงิน 19,000 บาท  - เรียน ท่านประธานสภาฯ กระผม นายอนุรักษ์ ชัยบ้านกุด นักวิเคราะห์นโยบายแผน ขออนุมัติโอนงบประมาณ เพื่อจัดซื้อครุภัณฑ์คอมพิวเตอร์หรืออิเล็กทรอนิกส์ รายการ เครื่องคอมพิวเตอร์โน้ตบุ๊ก จำนวน 1 เครื่อง จำนวนเงิน 19,000 บาท โดยโอนลดจากแผนงานการศึกษา งานบริหารทั่วไปเกี่ยวกับการศึกษา งบบุคลากร หมวด เงินเดือน (ฝ่ายประจำ) ซึ่งมีคุณลักษณะ ดังนี้  คุณลักษณะพื้นฐาน  1. มีหน่วยประมวลผลกลาง(CPU) ไม่น้อยกว่า ๔ แกนหลัก (๔core) และ ๘ แกนเสมือน (๘ Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง (Turbo Boost หรือ Max Boost) โดยมีความเร็วสัญญาณนาฬิกาสูงสุด ไม่น้อยกว่า 3.๗ GHz จำนวน 1 หน่วย  2. หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 4 MB  3. มีหน่วยความจำหลัก (RAM) ชนิด DDR4 หรือดีกว่า ขนาดไม่น้อยกว่า ๘ MB  4. มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 250 GB จำนวน 1 หน่วย  5. มีจอภาพที่รองรับรายละเอียดไม่น้อยกว่า 1,366x768 Pixel และมีขนาดไม่น้อยกว่า 12 นิ้ว  ๖. มีกล้องความละเอียดไม่น้อยกว่า ๑,๒๘๐ x ๗๒๐ pixel หรือ ๗๒๐p  ๗. มีช่องเชื่อมต่อ (Interface) ระบบUSB 2.0 หรือดีกว่า ไม่น้อยกว่า 3 ช่อง  ๘. มีช่องเชื่อมต่อแบบ HDMI หรือ VGA จำนวนไม่น้อยกว่า 1 ช่อง  ๙. มีช่องเชื่อมต่อระบบเครือข่าย ( Network Interface ) แบบ 10/100/1000 Base-T หรือดีกว่า แบบติดตั้งภายใน (Internal) หรือภายนอก (External) จำนวนไม่น้อยกว่า 1 ช่อง  ๑๐. สามารถใช้งานได้ไม่น้อยกว่า Wi-Fi (IEEE 802.11 ac) และ Bluetooth  โดยครุภัณฑ์คอมพิวเตอร์ อ้างอิงตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนมีนาคม 2566 ของกระทรวงดิจิทัลเพื่อเศรษฐกิจและสังคม  - ที่ประชุมมีมติเป็นเอกฉันท์อนุมัติ โอนงบประมาณเพื่อตั้งเป็นรายการใหม่ เพื่อจัดซื้อครุภัณฑ์คอมพิวเตอร์หรืออิเล็กทรอนิกส์ รายการ เครื่องคอมพิวเตอร์โน้ตบุ๊ก จำนวน 1 เครื่อง จำนวนเงิน 19,000 บาท  5.3.4 เพื่อจัดซื้อครุภัณฑ์สำนักงาน รายการ เครื่องปรับอากาศแบบแยกส่วน ขนาด 30,000 บีทียู จำนวน 3 เครื่อง ๆ ละ 41,500 บาท เป็นจำนวนเงิน 124,500 บาท  - เรียนท่านประธานสภาฯ กระผม นายอนุรักษ์ ชัยบ้านกุด นักวิเคราะห์นโยบายและแผน ขออนุมัติโอนงบประมาณเพื่อจัดซื้อครุภัณฑ์สำนักงาน รายการ เครื่องปรับอากาศแบบแยกส่วน ขนาด 30,000 บีทียู จำนวน 3 เครื่อง ๆ ละ 41,500 บาท เป็นจำนวนเงิน 124,500 บาท โดยโอนลดจากแผนงานการศึกษา งานบริหารทั่วไปเกี่ยวกับการศึกษา งบบุคลากร หมวด เงินเดือน (ฝ่ายประจำ) โดยมีคุณลักษณะ ดังนี้  1. ขนาดที่กำหนดเป็นขนาดไม่ต่ำกว่า 30,000 บีทียู  2. ราคาที่กำหนดเป็นราคาที่รวมค่าติดตั้ง  3. เครื่องปรับอากาศที่มีความสามารถในการทำความเย็นขนาดไม่เกิน 40,000 บีทียู ต้องได้รับการรับรองมาตรฐานผลิตภัณฑ์อุตสาหกรรม และฉลากประหยัดไฟฟ้าเบอร์ 5  4. ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน  5. มีความหน่วงเวลาทำงานของคอมเพรสเซอร์  6. การติดตั้งเครื่องปรับอากาศ  (1) แบบแยกส่วน ประกอบด้วยอุปกรณ์ ดังนี้ สวิตช์ 1 ตัว ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร  อ้างอิงตามบัญชีมาตรฐานครุภัณฑ์ สำนักงบประมาณ ฉบับเดือนธันวาคม พ.ศ. 2566  -เรียน ท่านประธานสภาฯ ดิฉัน นางอุมาพร แสงศรีเรือง รองปลัดเทศบาล สำหรับเครื่องปรับอากาศ จำนวน 3 เครื่องนี้ จะติดตั้งที่ศูนย์พัฒนาเด็กเล็กบ้านโพธิ์ตาก เพราะว่าเครื่องเดิมชำรุดมาหลายเดือน ประกอบกับมีการใช้งานมานานแล้ว ที่ผ่านมาอยู่ในช่วงฤดีหนาวก็เลยไม่ได้ใช้งาน จะเปิดเป็นพัดลมและหน้าต่างแทน จึงอยากให้ทางสภาฯได้ให้ความอนุเคราะห์ในการโอนงบประมาณในครั้งนี้ ขอบคุณคะ  - ที่ประชุมมีมติเป็นเอกฉันท์ อนุมัติโอนงบประมาณเพื่อตั้งเป็นรายการใหม่ เพื่อจัดซื้อครุภัณฑ์สำนักงาน รายการ เครื่องปรับอากาศแบบแยกส่วน ขนาด 30,000 บีทียู จำนวน 3 เครื่อง ๆ ละ 41,500 บาท เป็นจำนวนเงิน 124,500 บาท  5.4 ญัตติเรื่อง ขออนุมัติจ่ายขาดเงินสะสม จำนวน 11 รายการ  5.4.1 เพื่อจัดซื้อรถโดยสาร ขนาด 12 ที่นั่ง (ดีเซล) ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 90 กิโลวัตต์ จำนวน 1 คัน จำนวนเงิน 1,358,000 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ ขอรายงานพิสูจน์ยอดเงินสะสมที่สามารถนำไปใช้ได้ตามรายงานการเงิน (ระหว่างปี) ของเทศบาลตำบลบ้านผือ เพื่อประกอบการอนุมัติจ่ายขาดในวันนี้  เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2566 21,295,094  หัก สำรองตามระเบียบฯ 18,028,508.29  คงเหลือเงินสะสมตามบัญชีเงินฝากธนาคารที่นำไปใช้ได้หลักหักสำรองตามระเบียบฯ  3,266,585.71  บวก เงินทุนสำรองเงินสะสม ณ วันที่ 30 กันยายน 2566 10,113,317.59  คงเหลือเงินสะสมตามบัญชีเงินฝากธนาคารที่นำไปใช้ได้ ณ วันที่ 21 พ.ย. 66 13,379,903.30  จึงอยากจะขอให้สภาฯได้อนุมัติจ่ายขาดเงินสะสมเพื่อจัดซื้อรถโดยสาร ขนาด 12 ที่นั่ง (ดีเซล) ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 90 กิโลวัตต์ จำนวน 1 คัน จำนวนเงิน 1,358,000 บาท โดยมีคุณลักษณะ ดังนี้  1. มีคอนโซลหลังคนขับ ปูพื้น และกรุผนังโดยรอบ แยกที่นั่ง  2. เป็นรถโดยสารหลังคาสูง  3. มีพนักพิงสามารถปรับเอน นอนได้หลายระดับ  4. เป็นราคารวมเครื่องปรับอากาศ ฟิล์มกรองแสง และพ่นกันสนิม  อ้างอิงตามบัญชีมาตรฐานครุภัณฑ์ สำนักงบประมาณ ฉบับเดือนธันวาคม พ.ศ. 2566  -ที่ประชุมมีมติเป็นเอกฉันท์ อนุมัติจ่ายขาดเงินสะสมเพื่อจัดซื้อรถโดยสาร ขนาด 12 ที่นั่ง (ดีเซล) ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 90 กิโลวัตต์ จำนวน 1 คัน จำนวนเงิน 1,358,000 บาท  5.4.2 โครงการวางท่อระบายน้ำ พร้อมบ่อพัก คสล. และขยายผิวจราจรไหล่ทาง สายกลางบ้าน บ้านโพธิ์ตาก หมู่ที่ 4 จำนวนเงิน 370,000 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการวางท่อระบายน้ำ พร้อมบ่อพัก คสล. และขยายผิวจราจรไหล่ทาง สายกลางบ้าน บ้านโพธิ์ตาก หมู่ที่ 4 จำนวนเงิน 370,000 บาท โดยทำการวางท่อระบายน้ำ คสล. ชนิดปากลิ้นราง ชั้น 3 ขนาดเส้นผ่านศูนย์กลาง 0.40\*1.00 เมตร จำนวน 182 ท่อน พร้อมบ่อพัก คสล. ขนาด 0.80\*0.80 เมตร จำนวน 20 บ่อ พร้อมทำการเทคอนกรีตขยายผิวจราจรไหล่ทาง (หลังท่อ) กว้าง 1.00 เมตร หนา 0.12 เมตร ยาว 197.00 เมตร มีพื้นที่ คสล. รวมไม่น้อยกว่า 184.20 ตารางเมตร พร้อมป้ายโครงการและป้ายประชาสัมพันธ์โครงการอย่างละ 1 ป้าย รายละเอียดตามที่เทศบาลตำบลบ้านผือกำหนด  - ที่ประชุมมีมติเป็นเอกฉันท์ อนุมัติจ่ายขาดเงินสะสม โครงการวางท่อระบายน้ำ พร้อมบ่อพัก คสล. และขยายผิวจราจรไหล่ทาง สายกลางบ้าน บ้านโพธิ์ตาก หมู่ที่ 4 จำนวนเงิน 370,000 บาท  5.4.3 โครงการวางท่อระบายน้ำ พร้อมบ่อพัก คสล. สายสี่แยกบ้านแม่สำอางถึงบ้านแม่บุญธรรม บ้านโพธิ์ตาก หมู่ที่ 4 จำนวนเงิน 246,700 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการวางท่อระบายน้ำ พร้อมบ่อพัก คสล. สายสี่แยกบ้านแม่สำอางถึงบ้านแม่บุญธรรม บ้านโพธิ์ตาก หมู่ที่ 4 จำนวน 246,700 บาท โดยทำการวางท่อระบายน้ำ คสล. ชนิดปากลิ้นราง ชั้น 3 ขนาดเส้นผ่านศูนย์กลาง 0.40\*1.00 เมตร จำนวน 120 ท่อน พร้อมบ่อพัก คสล. ขนาด 0.80\*0.80 เมตร จำนวน 11 บ่อ พร้อมทำการเทคอนกรีตขยายผิวจราจรไหล่ทาง (หลังท่อ) กว้าง 1.00 เมตร หนา 0.12 เมตร ยาว 127.00 เมตร มีพื้นที่ คสล. รวมไม่น้อยกว่า 119.32 ตารางเมตร พร้อมป้ายโครงการและป้ายประชาสัมพันธ์โครงการอย่างละ 1 ป้าย รายละเอียดตามที่เทศบาลตำบลบ้านผือกำหนด  - ที่ประชุมมีมติเป็นเอกฉันท์ อนุมัติจ่ายขาดเงินสะสม โครงการวางท่อระบายน้ำ พร้อมบ่อพัก คสล. สายสี่แยกบ้านแม่สำอางถึงบ้านแม่บุญธรรม บ้านโพธิ์ตาก หมู่ที่ 4 จำนวน 246,700 บาท  5.3.4 โครงการก่อสร้างรางระบายน้ำ คสล. แบบรางยู พร้อมฝาปิด สายข้างวัดโพธิ์เลียบ บ้านโพธิ์ตาก หมู่ที่ 4 จำนวนเงิน 314,100 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการก่อสร้างรางระบายน้ำ คสล. แบบรางยู พร้อมฝาปิด สายข้างวัดโพธิ์เลียบ บ้านโพธิ์ตาก หมู่ที่ 4 จำนวนเงิน 314,100 บาท โดยทำการก่อสร้างรางระบายน้ำ คสล. แบบรางยู พร้อมฝาปิด กว้าง 0.50 เมตร ลึก 0.55 เมตร ยาว 192.00 เมตร พร้อมป้ายโครงการและป้ายประชาสัมพันธ์โครงการอย่างละ 1 ป้าย รายละเอียดตามที่เทศบาลตำบลบ้านผือกำหนด  - ที่ประชุมมีติเป็นเอกฉันท์ อนุมัติจ่ายขาดเงินสะสม โครงการก่อสร้างรางระบายน้ำ คสล. แบบรางยู พร้อมฝาปิด สายข้างวัดโพธิ์เลียบ บ้านโพธิ์ตาก หมู่ที่ 4 จำนวนเงิน 314,100 บาท  5.3.5 โครงการก่อสร้างถนนคอนกรีตเสริมเหล็ก สายทางเข้าโรงเรียนบ้านหนองผือ บ้านหนองผือ หมู่ที่ 7 จำนวนเงิน 22,400 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก สายทางเข้าโรงเรียนบ้านหนองผือ บ้านหนองผือ หมู่ที่ 7 จำนวนเงิน 22,400 บาท โดยทำการก่อสร้างถนน คสล. ขนาดกว้าง 4.00 เมตร ยาว 8.00 เมตร หนา 0.15 เมตร หรือมีพื้นที่ไม่น้อยกว่า 32.00 ตารางเมตร ไหล่ทางข้างละ 0.50 เมตร รายละเอียดตามที่เทศบาลตำบลบ้านผือกำหนด  - ที่ประชุมมีมติเป็นเอกฉันท์ อนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก สายทางเข้าโรงเรียนบ้านหนองผือ บ้านหนองผือ หมู่ที่ 7 จำนวนเงิน 22,400 บาท  5.3.6 โครงการก่อสร้างถนน คสล. สายหน้าบ้านแม่วิเชียร บ้านหนองผือ หมู่ที่ 7 จำนวนเงิน 36,200 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการก่อสร้างถนน คสล. สายหน้าบ้านแม่วิเชียร บ้านหนองผือ หมู่ที่ 7 จำนวนเงิน 36,200 บาท โดยทำการก่อสร้างถนน คสล. ขนาดกว้าง 2.50 เมตร ยาว 23.00 เมตร หนา 0.15 เมตร หรือมีพื้นที่ไม่น้อยกว่า 57.50 ตารางเมตร  - ที่ประชุมมีมติเป็นเอกฉันท์ อนุมัติจ่ายขาดเงินสะสม โครงการก่อสร้างถนน คสล. สายหน้าบ้านแม่วิเชียร บ้านหนองผือ หมู่ที่ 7 จำนวนเงิน 36,200 บาท  5.3.7 โครงการก่อสร้างถนนคอนกรีตเสริมเหล็ก สายแม่บุญโฮม ศรีคมเขียว บ้านโนนทอง หมู่ที่ 1 จำนวนเงิน 173,500 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก สายแม่บุญโฮม ศรีคมเขียว บ้านโนนทอง หมู่ที่ 1 จำนวนเงิน 173,500 บาท โดยทำการก่อสร้างถนน คสล. ขนาดกว้าง 3.00 เมตร ยาว 91.00 เมตร หนา 0.15 เมตร หรือมีพื้นที่ไม่น้อยกว่า 273.00 ตารางเมตร ไหล่ทางข้างละ 0.20 เมตร รายละเอียดตามที่เทศบาลตำบลบ้านผือกำหนด  - ที่ประชุมมีมติเป็นเอกฉันท์ อนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก สายแม่บุญโฮม ศรีคมเขียว บ้านโนนทอง หมู่ที่ 1 จำนวนเงิน 173,500 บาท  5.3.8 โครงการขยายไหล่ทาง คสล. สายกลางบ้าน บ้านหนองแสง หมู่ที่ 2 จำนวนเงิน 296,900 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการขยายไหล่ทาง คสล. สายกลางบ้าน บ้านหนองแสง หมู่ที่ 2 จำนวนเงิน 296,900 บาท โดยทำการเทคอนกรีตขยายผิวจราจรไหล่ทาง คสล. (ทั้ง 2 ข้าง ) มีพื้นที่ คสล. รวมไม่น้อยกว่า 504.54 ตารางเมตร หนา 0.12 เมตร และทำการเทคอนกรีตปรับ Slope ถนนที่บริเวณสี่แยก ขนาดกว้าง 4.00 เมตร ยาว 4.00 เมตร จำนวน 3 จุด หรือมีพื้นที่ คสล. รวมไม่น้อยกว่า 48.00 ตารางเมตร พร้อมป้ายโครงการและป้ายประชาสัมพันธ์โครงการอย่างละ 1 ป้าย รายละเอียดตามที่เทศบาลตำบลบ้านผือกำหนด  - ที่ประชุมมีมติเป็นเอกฉันท์ อนุมัติจ่ายขาดเงินสะสม โครงการขยายไหล่ทาง คสล. สายกลางบ้าน บ้านหนองแสง หมู่ที่ 2 จำนวนเงิน 296,900 บาท  5.3.9 โครงการก่อสร้างถนนคอนกรีตเสริมเหล็ก ซอยหลังโรงเรียน บ้านหนองแสง บ้านหนองแสง หมู่ที่ 3 จำนวนเงิน 78,100 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก ซอยหลังโรงเรียน บ้านหนองแสง บ้านหนองแสง หมู่ที่ 3 จำนวนเงิน 78,100 บาท โดยทำการก่อสร้างถนน คสล. ขนาดกว้าง 3.00 เมตร ยาว 43.00 เมตร หนา 0.15 เมตร หรือมีพื้นที่ไม่น้อยกว่า 129.00 ตารางเมตร รายละเอียดตามที่เทศบาลตำบลบ้านผือกำหนด  - ที่ประชุมมีมติเป็นเอกฉันท์ อนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก ซอยหลังโรงเรียน บ้านหนองแสง บ้านหนองแสง หมู่ที่ 3 จำนวนเงิน 78,100 บาท  5.3.10 โครงการวางท่อระบายน้ำ พร้อมบ่อพัก คสล. และขยายผิวจราจรไหล่ทาง สายร้านค้าประชารัฐ บ้านหนองแสง หมู่ที่ 3 จำนวนเงิน 117,200 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการวางท่อระบายน้ำ พร้อมบ่อพัก คสล. และขยายผิวจราจรไหล่ทาง สายร้านค้าประชารัฐ บ้านหนองแสง หมู่ที่ 3 จำนวนเงิน 117,200 บาท โดยทำการวางท่อระบายน้ำ คสล. ชนิดปากลิ้นราง ชั้น 3 ขนาดเส้นผ่านศูนย์กลาง 0.40\*1.00 เมตร จำนวน 58 ท่อน พร้อมบ่อพัก คสล. ขนาด 0.80\*0.80 เมตร จำนวน 6 บ่อ พร้อมทำการเทคอนกรีตขยายผิวจราจรไหล่ทาง (หลังท่อ) กว้าง 1.00 เมตร หนา 0.12 เมตร มีพื้นที่ คสล. รวมไม่น้อยกว่า 57.96 ตารางเมตร พร้อมป้ายโครงการและป้ายประชาสัมพันธ์โครงการอย่างละ 1 ป้าย รายละเอียดตามที่เทศบาลตำบลบ้านผือกำหนด  - ที่ประชุมมีมติเป็นเอกฉันท์ อนุมัติจ่ายขาดเงินสะสม สะสม โครงการวางท่อระบายน้ำ พร้อมบ่อพัก คสล. และขยายผิวจราจรไหล่ทาง สายร้านค้าประชารัฐ บ้านหนองแสง หมู่ที่ 3 จำนวนเงิน 117,200  5.3.11 โครงการก่อสร้างถนนคอนกรีตเสริมเหล็ก สายกลางบ้าน บ้านดอนกอก หมู่ที่ 8 จำนวนเงิน 343,000 บาท  - เรียน ท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ อยากจะให้สภาฯ อนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก สายกลางบ้าน บ้านดอนกอก หมู่ที่ 8 จำนวนเงิน 343,000 บาท โดยทำการก่อสร้างถนน คสล. ขนาดกว้าง 4.00 เมตร ยาว 138.00 เมตร หนา 0.15 เมตร หรือมีพื้นที่ไม่น้อยกว่า 552.00 ตารางเมตร ไหล่ทางข้างละ 0.30 เมตร รายละเอียดตามที่เทศบาลตำบลบ้านผือกำหนด  - ที่ประชุมมีมติเป็นเอกฉันท์ อนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก สายกลางบ้าน บ้านดอนกอก หมู่ที่ 8 จำนวนเงิน 343,000 บาท  - ครับ ก็ผ่านไปแล้ว กับการอนุมัติจ่ายขาดเงินสะสม รวมจำนวน ทั้งสิ้น 11 รายการ มีท่านใดอยากจะแสดงความคิดเห็นเพิ่มเติมหรือไม่ครับ  - เรียน ท่านประธานสภาฯ กระผม นายรังสรร วิลินไพร สมาชิกสภาเทศบาล เขต 2 สำหรับโครงการต่าง ๆ นั้นที่สภาฯ ได้อนุมัติจ่ายขาดไป ล้วนแต่เป็นโครงการที่สมาชิกแต่ละเขตได้มีติร่วมกัน อย่างเขตที่ 2 เราก็ได้ลงพื้นที่ เช่นบ้านดอนกอก เมื่อก่อนงบประมาณก็เข้าไปไม่ค่อยถึง บ้านโนนทองก็เช่นเดียวกัน พอมาถึงยุคปัจจุบันนี้ เราได้มีการลงพื้นที่สำรวจและนำมาปรึกษาหารือกัน และเคารพเสียงส่วนมาก ครั้งล่าสุดก็ได้มีการนำช่างไปดูสถานที่กลุ่มปลาแปรรูป บ้านดอนกอก ไปถึงสี่แยกบ้านพ่อโสวัตร ก็มีคณะกรรมการชุมชนไปด้วย ก็มีมติร่วมกัน อย่างบ้านหนองแสง หมู่ที่ 2 หลังโรงเรียน หมู่ที่ 3 ก็ไปดูด้วยกัน อย่างบ้านโนนทองก็เคยถ่ายรูปส่งไปให้หน่วยงานต่าง ๆ ดู อย่างเช่น อบจ. แต่ก็ไม่เป็นผล เวลาฝนตกมาทีไร น้ำท่วมขัง เชอะแฉะ ทีนี้เราก็มีมติร่วมกันในการเลือกถนนเส้นนี้มาพัฒนาก็ได้แจ้งพี่น้องในซอยนั้นว่าจะสร้างให้แล้วเสร็จ ผมดีใจที่เห็นสมาชิกทั้งเขต 1 เขต 2 ได้ลงพื้นที่ ถือว่าเป็นสมาชิกคนรุ่นใหม่ ดูแลพี่น้อง นำงบประมาณต่าง ๆ ไปพัฒนาให้กับพี่น้องได้เดินทางได้สะดวก ปลอดภัย ตามนโยบายของท่านนายกบอกว่าอยากจะให้ถนนภายในหมู่บ้านได้เทคอนกรีตทุกเส้น ทางเขต 2 ไม่ว่าจะเป็นบ้านหนองแสง บ้านดอนกอก บ้านโนนทอง บ้านผือพัฒนา ลงไปดูก็ใกล้เสร็จตามนโยบายครับ สมาชิกเราได้ลงพื้นที่ไปเห็น ถึงปัญหาความเดือดร้อนของพี่น้อง ก็ขอขอบคุณสภาฯแห่งนี้ที่อนุมัติจ่ายขาดเงินสะสมในในการแก้ปัญหาความเดือดร้อนของพี่น้องในครั้งนี้ ขอบคุณมากครับ  - เรียน ท่านประธานสภาฯ ดิฉัน นางพนมพร จันทะนาม สมาชิกสภาเทศบาล เขต 1 ก็มีความคิดเห็นว่าโครงการที่จ่ายขาดนี้ไม่ว่าจะเขตไหนจะได้เยอะได้น้อยก็เป็นตำบลบ้านผือเหมือนกัน เพราะการทำงานของท่านนายกก็ไม่ได้เอื้อว่าเขต 1 ต้องได้มากกว่าเขต 2 หรือเขต 2 ได้มากกว่าเขต 1 แต่นายกมองว่าเขตไหนที่มีความลำบากมากว่าควรได้การพัฒนามากกว่า เพราะการทำงานของเราจะไม่มีฝ่ายค้าน ก็ถือว่าเป็นสิ่งที่ดีที่เราสามารถคุยกันได้ตลอด โดยมีท่านนายกเป็นหลักที่เข้าใจในการทำงาน ที่แนะนำให้แต่ละเขตทำงานร่วมกัน สำหรับการเข้ามาทำงานสมัยแรกก็รู้สึกดี รู้สึกประทับใจ ก็ถือว่าท่านนายกเป็นนายกที่สามารถหาเงินนอกงบประมาณมาพัฒนาได้เยอะที่สุดกว่าที่ผ่านมา ขอบคุณคะ  **เรื่องอื่น ๆ**  - ระเบียบวาระที่ 6 เรื่อง เชิญครับ  - เรียน ท่านประธานสภาฯ กระผม นายสมบัตร แก้วหานาม สมาชิกสภาเทศบาล เขต 1 ก็มีแจ้งให้ทราบ มีบุญมาฝาก เนื่องจากชาวบ้านโพธิ์ตาก หมู่ 4, 10 จะได้ร่วมกันจัดงานรับใบตราตั้งเจ้าอาวาสองค์ใหม่ของวัดโพธิ์เลียบ ในวันที่ 7 กุมภาพันธ์ จึงขอเชิญชวนสมาชิกทุกท่านมาร่วมทำบุญเฉลิมฉลองรับใบตราตั้งเจ้าอาวาสวัดโพธิ์เลียบ ซึ่งในวันที่ 7 นี้ ช่วงเย็นจะมีการแห่ใบตราตั้ง มีมหรสพแห่มาถึงหน้าวัด ช่วงเวลา 20.30 น. จะมีหมอลำซิ่งเพื่อเฉลิมฉลองใบตราตั้ง จึงอยากถือโอกาสนี้เรียนเชิญเพื่อน สมาชิกสภาฯ คณะผู้บริหาร ทุกท่าน ร่วมแสดงความยินดีรับใบตราตั้งที่วัดโพธิ์เลียบครับ  - เรียนท่านประธานสภาฯ กระผม นายสุรชัย พลทะอินทร์ นายกเทศมนตรีตำบลบ้านผือ ก็ขอเสริมทางท่าน สท. สมบัตร เนื่องจากเป็นงานเฉลิมฉลองและรับใบตราตั้งเจ้าอาวาส ขออนุญาตนำสมาชิกสภาฯ ผู้บริหาร ในการที่เรามาร่วมงานวันนั้น ขอความร่วมมือท่านใส่ชุดปกติขาว เพื่อที่จะมาตั้งรับให้สมเกียรติ เพราะทางเจ้าคณะอำเภอและเจ้าคณะจังหวัดได้เดินทางมา ก็ขอเรียนเชิญทุกท่านได้มาร่วมเพราะตอนนี้บ้านโพธิ์ตากกับบ้านหนองแสงก็เหมือนหมู่บ้านเดียวกัน เพราะตอนนี้ชาวบ้านก็ย้ายออกไปอยู่ที่ถนนเส้นบ้านโพธิ์ตาก หนองแสง กันเยอะ อีกหน่อยหมู่บ้านก็จะติดกันก็เลยเหมือนเป็นหมู่บ้านเดียวกัน เรื่องต่อมาก็ต้องขอขอบคุณทางสภาฯ ตัวนายกเองในส่วนของการจ่ายขาดเงินสะสมนี้ผมก็จัดสรรให้ได้เขตละหนึ่งล้านบาท ก็ให้ทางสมาชิกได้ไปคุยกันเองว่าจะลงตรงไหน ส่วนนายกก็เป็นเหมือนที่ปรึกษา แต่ทางสภาฯจะเป็นคนชี้เป้า ในการบริหารจัดการว่าจะเอาโครงการลงตรงไหน ผมจะให้เกียรติสมาชิกสภาฯแต่ละเขต ผมเข้าใจว่าสมาชิกทุกท่านจะรู้จะเข้าใจปัญหาความเดือดร้อนของแต่ละเขตมากกว่าผม หน้าที่ผมคือสภาฯชี้ตรงไหนผมก็จะทำให้ตรงนั้น และเท่าเทียมกันในแต่ละเขต ก็ต้องขอบคุณทุกท่านที่ได้อนุมัติจ่ายขาดเงินสะสมในครั้งนี้ ประเด็นต่อมาคือทางเทศบาลจะลงพื้นที่ประชาคม สอบถามความต้องการของพี่น้องประชาชนในเขตพื้นที่ของพวกเรา เริ่มตั้งแต่วันที่ 12 ถึงวันที่ 23 กุมภาพันธ์ 2567 ก็อยากจะเชิญชวนทุกท่านลงพื้นที่ด้วยกันถือว่าเป็นงานของเรา ไม่ว่าจะเป็นเขต 1 เขต 2 อย่างน้อยก็เป็นการแสดงออกถึงพลังอีกส่วนหนึ่งของสมาชิกสภาฯ อยากให้เข้ามาร่วม ไปดู ไปฟัง ว่าพี่น้องต้องการอะไร จะได้นำมาปรับแผนให้สอดคล้องตามความเป็นจริง ก็อยากจะชวนทุกท่านครับ  - เรียนท่านประธานสภาฯ ดิฉันนางอุมาพร แสงศรีเรือง รองปลัดเทศบาล ก็ต้องขอบคุณท่านสมาชิก ท่านนายก คณะผู้บริหาร หัวหน้าส่วนราชการ พนักงานทุกท่านที่ให้การสนับสนุนไม่ว่าจะเป็นโครงการวันเด็กแห่งชาติ ประจำปี พ.ศ. 2567 ที่ผ่านมา และก็งานแข่งขันกีฬาท้องถิ่นสัมพันธ์ ครั้งที่ 21 ที่ผ่านมา ก็ได้รับความอนุเคราะห์ทั้งกำลังทรัพย์ กำลังกาย กำลังใจจากทุกท่าน ก็ขอสรุปผลการแข่งขัน ดังนี้ คือ รางวัลชนะเลิศกีฬาพื้นบ้าน วิ่งผลัดผู้ใหญ่ เงินรางวัล 500 บาท รางวัลรองชนะเลิศอันดับที่ 2 กีฬาวอลเลย์บอล เงินรางวัล 700 บาท รางวัลรองชนะเลิศอันดับที่ 2 เปตองหญิง เงินรางวัล 300 บาท รวมรางวัลทั้งสิ้น 1,500 บาท ก็จะนำเงินส่วนนี้ไปสนับสนุนกิจกรรมอื่นของเทศบาลต่อไปคะ ก็ขอขอบคุณทุก ๆ ท่านเป็นอย่างสูง และกิจกรรมของกองการศึกษาที่จะเกิดขึ้นอีกไม่ช้าก็เร็ว ก็จะเป็นกิจกรรมแข่งขันกีฬาต้านยาเสพติด ประมาณมีนาคม หรือเมษายน ก็คงจะขอความอนุเคราะห์จากทุกท่านเช่นเคยในการให้การสนับสนุน จึงอยากให้เตรียมกำลังกาย กำลังใจและกำลังทรัพย์ด้วยนะคะ ขอบคุณคะ  - เรียนท่านประธานสภาฯ กระผม นายสุพจน์ แก้วมาตย์ หัวหน้าสำนักปลัด กระผมขอนำเรียนโครงการพัฒนาศักยภาพของบุคลากร ของงานทรัพยากรบุคคล สำนักปลัด ตามที่ได้กำหนดไว้ก็คือ วันที่ 7 – 8 มีนาคม 2567 สถานที่คือ ที่พักริมโขง แก้งคุดคู้ อำเภอเชียงคาน จังหวัดเลย จึงขอเรียนในที่ประชุมให้สมาชิกสภาฯทุกท่านได้เตรียมตัว เพราะอยากให้ไปร่วมกันทุกท่าน ถ้ามีภารกิจที่ตรงกันก็อยากให้เลื่อน เพราะเราได้ดำเนินการติดต่อจองที่พักไว้แล้ว จึงอยากให้ทุกท่านได้ไปอบรมด้วยกัน ส่วนรายละเอียดก็จะนำเรียนในที่ประชุมในคราวต่อไป วันนี้ก็จะขอแจ้งแค่วันที่ก่อนนะครับ คือวันที่ 7 – 8 มีนาคม 2567 ครับ  - เรียน ท่านประธานสภาฯ กระผม นายรังสรร วิลินไพร สมาชิกสภาเทศบาลเขต 2 ขออนุญาตสอบถามกองการศึกษา เนื่องจากมีเจ้าหน้าที่กู้ชีพได้คุยกับผมว่าอยากจะได้แอร์ ผมเลยเห็นว่าแอร์ที่จะเปลี่ยนของศูนย์ สามารถเอาของเก่าไปติดให้เขาได้ไหม เพื่อให้พนักงานของเรามีความเป็นอยู่ที่ขึ้น ก็เห็นใจนะครับเพราะอากาศมันร้อน จึงอยากให้ช่วยพิจารณาให้หน่อยนะครับ ผมก็ติดตามในไลน์กลุ่มของเทศบาลบ้านผือของเรานี่ดีมาก ๆ การเคลื่อนไหวในการปฏิบัติ อย่างเช่นกู้ชีพมีการปฏิบัติงานอย่างไรบ้าง ท่านนายกก็ให้นโยบายว่าพนักงานคนใดที่เข้าเวรให้แจ้งชื่อ เบอร์โทร เมื่อเวลาเกิดเหตุ เราสามารถติดต่อได้ทันท่วงที  - เรียน ท่านประธานสภาฯ ดิฉัน นางอุมาพร แสงศรีเรือง รองปลัดเทศบาล ขออนุญาตชี้แจงเรื่องเครื่องปรับอากาศนะคะ คือแอร์ที่จะถอดออก คือมันพังจนซ่อมไม่ได้ หรือซ่อมแล้วอาจจะไม่คุ้มค่า ก็เลยจึงได้มาขออนุมัติเพื่อจะจัดซื้อใหม่ในวันนี้เพราะสภาพก็หลายปีแล้ว ทั้งนี้ก็ให้ช่างไปดูอีกที ถ้าเห็นว่าน่าจะใช้ได้จริง ๆ ก็ให้ยกไปได้คะ และอีกเรื่องหนึ่งที่มีการกระซิบถามมาว่าศูนย์พัฒนาเด็กเล็กบ้านหนองแสงมีไหม ก็ขอนำเรียนว่าการจัดซื้อเครื่องปรับอากาศยังไม่มีในแผน คงต้องรอปรับแผนก่อน และอีกเรื่องหนึ่งที่ตกจากแผนไป ก็คือเรื่องปรับปรุงสนามเด็กเล่นของศูนย์พัฒนาเด็กเล็กบ้านโพธิ์ตาก ฝากคณะกรรมการ ท่าน สท.พนมพร ด้วยนะคะ หากลงพื้นที่ประชาคม ช่วยเสนอไว้ในแผนให้หน่อยคะ แต่ว่าแอร์ของศูนย์พัฒนาเด็กเล็ก ไม่ใช่การบริการประชาชนถ้าไม่มีในแผนก็สามารถทำได้ แต่ก็อยากให้นำเสนอต่อคณะกรรมการในที่ประชุม เพื่อที่จะได้นำมาพิจารณาในโอกาสต่อไปคะ  - ระเบียบวาระอื่น ๆ มีท่านใดอีกไหมครับ ถ้าไม่มีผมจะหาวันประชุมใหม่ลองเสนอดูนะครับ เราก็จะติดช่วงประชาคมจากวันที่ 12 - 23 ถ้าหากจะประชุมช่วงระหว่างนี้คงต้องเป็นช่วงบ่าย หรือจะประชุมหลังการประชาคมเสร็จ ก็ลองเสนอดูนะครับ  - เรียน ท่านประธานสภาฯ กระผมนายรังสรร วิลินไพร สมาชิกสภาเทศบาลเขต 2 เนื่องจากว่าการประชาคมถึงวันที่ 23 เนื่องจากว่าบ้านหนองแสง หมู่ที่ 2 อยู่ในช่วงรอการรับรองผู้นำ ผมว่าจะดีไหให้ประชุมหลังการประชาคม เพื่อที่จะได้นำปัญหาของพี่น้องมาถกกันด้วยครับ ขอเสนอเป็นวันที่ 28 กุมภาพันธ์ ครับ  1. นายสุรัตน์ ชาสังข์ 2. นางพิศวาท วันทอง  - สรุปประชุมสภาฯ ครั้งถัดไปเป็นวันที่ 28 กุมภาพันธ์ 2567 นะครับ สำหรับวันนี้ก็เหน็จเหนื่อยกันมาสมควรแล้ว ถ้าไม่มีอะไรแล้วผมขอขอบคุณทุกท่านที่มาประชุมในวันนี้ ขอปิดการประชุมครับ |

ปิดประชุม เวลา 16.00 น.

ลงชื่อ ผู้บันทึกรายงานการประชุม

(นายสุพจน์ แก้วมาตย์)

เลขานุการสภาเทศบาลตำบลบ้านผือ

**คณะกรรมการตรวจรายงานการประชุมสภาท้องถิ่น**

ลงชื่อ..................................................

(นางพนมพร จันทะนาม)

ประธานกรรมการ

ลงชื่อ..................................................

(นายรังสรร วิลินไพร)

กรรมการ

ลงชื่อ..................................................

(นายสมบัตร แก้วหานาม)

กรรมการ

วันที่ ......................................................

รับรองถูกต้อง

(นายประสพ โสดา)

ประธานสภาเทศบาลตำบลบ้านผือ

วันที่...................................................